贈友人莫之用
作者：葛立方
朝代：宋

paragraphs: 抱犬高眠已云足，更得牛衣有餘燠。
起來敗絮擁懸鶉，誰羨龍髯織冰縠。
踏翻菜園底用羊，從他春雷吼枯腸。
擊鐘烹鼎莫渠愛，小芼自許猴葵香。
半世饑寒孔移带，鼠米占來身漸泰。
吉雲神馬日匝三，樗蒱肯作豬奴態。
虎頭食肉何足誇，陰德由來報宜奢。
丹竈功成無躍兔，玉函方祕緣青蛇。